Ropáci

Ropáci je český krátky film režiséra Jana Svěráka z roku 1988. Film bol v roku 1988 ocenený Študentským Oscarom Akadémie filmových umení a vied.

 Obsah 

Film je fiktívnym dokumentom o objave a výskume zvláštneho fiktívneho druhu zvieraťa ropáka bahnomilného, ktoré žije v severných Čechách, živí sa uhlím a nadovšetko miluje výfukové splodiny. Ropák je menší tvor žijúci vo veľmi znečistenom prostredí. Tento tvor je veľmi podobný uškatcom, ale má zavalitejšie a kratšie telo. 

 Vplyv filmu 
Námet filmu poslúžil ako predloha k anticene Ropák roku udeľovanej ekologickým občianskym združením Děti Země. Výbeh venovaný ropákom bolo možné pozorovať v chomutovskej ZOO. Pre spory o autorstvo modelov bol však zrušený.

 Zdroj 

Kategória:Filmy z 1988
Kategória:Česko-slovenské filmy
Kategória:Pseudodokumentárne filmy
Kategória:Filmy režírované Janom Svěrákom
Kategória:Fiktívne živočíchy
Kategória:Filmy podľa názvu